**Eduards Grāvītis** (dzimis 1957. gada 14. jūlijā Rīgā) ir latviešu diriģents un mūzikas skolotājs.

Biogrāfija
----------

No 1964. līdz 1971. gadam mācījies Emīla Dārziņa speciālās mūzikas vidusskolas kora nodaļā. 1971. gadā beidzis Rīgas 36. vidusskolu. 1977. gadā pabeidzis Rīgas Pedagoģiskās skolas Mūzikas skolotāju nodaļu. 1981. gadā absolvējis Latvijas Valsts konservatorijas Pedagoģijas nodaļu Gido Kokara diriģēšanas klasē.

No 1993. līdz 1994. gadam bijis Latvijas Nacionālās operas galvenais kormeistars.

2002. gadā Jāzepa Vītola Latvijas Mūzikas akadēmijā ieguvis maģistra grādu kordiriģēšanā.

Kā mūzikas skolotājs strādājis Rīgas 45. vidusskolā un Rīgas Imantas vidusskolā.

Bijis vairāku koru (Ādažu kora, Lēdurgas jauktā kora, sieviešu kora "Dzintars", jauktā kora "Daile") diriģents, sieviešu kora "Dzintars" kormeistars, vīru kora "Auseklis" diriģents un mākslinieciskais vadītājs, Ventspils Mūzikas biedrības kamerkora "Ventspils" dibinātājs un vadītājs, vairāku mūzikas festivālu mākslinieciskais vadītājs, dažādu muzikālo pasākumu organizētājs.

1978. gadā izveidojis Latvijas Mākslas akadēmijas kamerkori "Senais kalns", kuru vadījis līdz 2009. gadam.

Ir bijis vairāku (XXI un XXII) vispārējo latviešu Dziesmu un Deju svētku un Latvijas Skolu jaunatnes dziesmu un deju svētku (VIII, IX, XI, XII) virsdiriģents, Baltijas studentu dziesmu svētku "Gaudeamus" virsdiriģents, bijis VI un VII Latvijas zēnu koru salidojuma, Jelgavas dziesmu un mūzikas svētku simtgades sarīkojuma, Rīgas pilsētas Kurzemes rajona, Aizkraukles rajona, Ventspils pilsētas skolu jaunatnes koru, kā arī Ventspils pilsētas un rajona koru virsdiriģents.

Darbojies arī kā žūrijas loceklis jaukto koru skatēs.

1992. gadā saņēmis speciālo diriģentu godalgu *Grand Prix* starptautiskajā kora mūzikas konkursā Debrecenā (Ungārijā).

Atsauces
--------

1. 1 2  «Dziesmu svētku krātuve». *dziesmusvetki.lndb.lv*. Skatīts: 2020-06-03.
2. ↑  «Jubilārs Eduards Grāvītis: Es dzīvoju ar prieku». *klasika.lsm.lv*. Skatīts: 2020-06-03.
3. 1 2  «Eduards Grāvītis – Senais kalns kamerkoris» (lv-LV). Skatīts: 2020-06-03.
4. ↑  Lursoft. «News.lv: Eduards Grāvītis – XII Latvijas Skolu jaunatnes dziesmu un deju svētku virsdiriģents 09.11.2019 Aizkraukles Domes Vēstis». *LLB* (latviešu), 2020-06-03. Skatīts: 2020-06-03.
5. ↑  «Eduards Grāvītis virsdiriģenta godā». Arhivēts no oriģināla, laiks: 2020. gada 3. jūnijā.
6. ↑  «Aizkraukles novads - Eduards Grāvītis būs XII Latvijas Skolu jaunatnes dziesmu un deju svētku virsdiriģents» (latviešu). Skatīts: 2020-06-03.[novecojusi saite]
7. ↑  «Zināmi XII Latvijas Skolu jaunatnes dziesmu un deju svētku virsdiriģenti un virsvadītāji». *Latgales plānošanas reģions* (latviešu). Arhivēts no oriģināla, laiks: 2020-06-03. Skatīts: 2020-06-03.
8. ↑  «Domes Vēstis». Arhivēts no oriģināla, laiks: 03.06.2020.
9. ↑  «Liepājas skolu jauktie kori saņem augstu novērtējumu Kurzemes skatē». *liepajniekiem.lv*. Skatīts: 2020-06-03.
10. ↑  «Eduards Grāvītis 11. Starptautiskā koru konkursa žūrijā - Rīgas Imantas vidusskola». *www.riv.lv*. Arhivēts no oriģināla, laiks: 2020-06-03. Skatīts: 2020-06-03.
11. ↑  SIA WEBDEV. «"Ferrovia" iegūst augstāko vērtējumu». *Skrīveru novada pašvaldība* (latviešu), 2020-03-12. Arhivēts no oriģināla, laiks: 2020-06-03. Skatīts: 2020-06-03.
12. ↑  vestnesis.lv. «'Tauta zied, ja tā tēvu dziesmu dzied!' - Latvijas Vēstnesis». *www.vestnesis.lv* (latviešu). Skatīts: 2020-06-03.

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* VIAF: 305061657

 |

 |